Stephen Curry

I Wardell Stephen "Steph" Curry II    (míbayit 14 ya ing Marzo 1988) métung yang Americanung profesional a mámiálung basketball ampóng point guard para king Golden State Warriors king National Basketball Association (NBA). Maralas déng tutúring a mapiang díling shooter ning kábang panaun, i Curry, a páramlan dang pámagdalang pámagbayu king sport kapamílatan ning pámagsilbing inspiracion karéng pangkat ampó karéng mámiálung a gamítan ya ing three-point shot.  
Mékatápat ya méging campeon ning NBA, mékatadwá ya méging NBA Most Valuable Player (MVP), mégí yang NBA Finals MVP, NBA All-Star Game MVP, NBA Clutch Player of the Year, ampóng inaugural NBA Western Conference Finals MVP. Mékatadwá ya múrin méging NBA scoring champion, mékatapúlú ya méging NBA All-Star, ampóng mékatapúlú ya míyábé king All-NBA selection (kayábé la réng ápat king First Team). Karéng áliwang bangsâ, sínambut yang adwang gintung medalla king FIBA World Cup ampóng métung a gintung medalla king 2024 Summer Olympics antimóng kayánib king U.S. men's national team.